Styrkeløft under Stillehavslekene 2011. Styrkeløft var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjerde gangen som styrkeløft var med på programmet under stillehavslekene. Det ble konkurrert i fjorten vektklasser, åtte for menn og seks for kvinner. Papua Ny-Guinea ble beste nasjon med seks gullmedaljer foran Samoa med tre.